કેટલાક જોખમી પરિબળો જેમકે ડાયાબિટીસ, એનિમિયા, વધતી જતી વય અને તમાકુના ઉપયોગથી હાડકાંને સ્વસ્થ થવામાં નિષ્ફળતા મળે છે. જ્યારે ભાંગેલું હાડકું સ્વસ્થ ન થાય ત્યારે તેને ‘નોનયુનિયન’ કહે છે. જ્યારે ફ્રેક્ચર સ્વસ્થ થવામાં સામાન્ય કરતાં વધુ સમય લે તો તેને ‘ડિલેઈડ યુનિયન’ કહે છે. હાડકાંને સ્વસ્થ થવા માટે, સંતોષકારક સ્થિરતા, યોગ્ય લોહીનો પુરવઠો અને સંતુલિત આહાર દ્વારા પર્યાપ્ત પોષણ જરૂરી છે.